Document ID: 32005R1888

32005R1888
L 309/1
SLUŽBENI LIST EUROPSKE UNIJE
26.10.2005.
UREDBA (EZ) br. 1888/2005 EUROPSKOG PARLAMENTA I VIJEĆA
od 26. listopada 2005.
o izmjeni Uredbe (EZ) br. 1059/2003 o uspostavi zajedničkog razvrstavanja prostornih jedinica za statistiku (NUTS) zbog pristupanja Češke, Estonije, Cipra, Latvije, Litve, Mađarske, Malte, Poljske, Slovenije i Slovačke Europskoj uniji
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 285. stavak 1.,
uzimajući u obzir prijedlog Komisije,
uzimajući u obzir mišljenje Europskoga gospodarskog i socijalnog odbora (1),
nakon savjetovanja s Odborom regija,
u skladu s postupkom predviđenim u članku 251. Ugovora (2),
budući da:
(1)
Uredba (EZ) br. 1059/2003 (3) predstavlja pravni okvir za regionalnu klasifikaciju, kako bi se omogućilo prikupljanje, obrada i diseminacija usklađene regionalne statistike u Zajednici.
(2)
Svi statistički podaci država članica, koji se šalju Komisiji i koji su podijeljeni prema prostornim jedinicama, trebali bi koristiti razvrstavanje prema NUTS-u kad je to primjenjivo.
(3)
Potrebno je prilagoditi Priloge Uredbi (EZ) br. 1059/2003, uzimajući u obzir pristupanje Češke, Estonije, Cipra, Latvije, Litve, Mađarske, Malte, Poljske, Slovenije i Slovačke Europskoj uniji.
(4)
Uredbu (EZ) br. 1059/2003 treba stoga na odgovarajući način izmijeniti,
DONIJELI SU OVU UREDBU:
Članak 1.
Uredba (EZ) br. 1059/2003 mijenja se kako slijedi:
1.
Prilog I. mijenja se u skladu s tekstom iz Priloga I. ovoj Uredbi.
2.
Prilozi II. i III. zamjenjuju se tekstom iz Priloga II. i III. ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Strasbourgu 26. listopada 2005.

Labels: 18
15
19